Խաթթուսա

Հատտուսա, Խատտուշաշ, հնագույն քաղաք Փոքր Ասիայում։ Մ.թ.ա. XVIII - XII դդ.՝ խեթական պետության մայրաքաղաքը։ Հայտնի է մ.թ.ա. III հազարամյակի 2-րդ կեսից։ Մ.թ.ա. XXIII դարի Խատտուշաշի կառավարիչ Պամբասը մասնակցել է Աքքադի թագավոր Նարամսինի դեմ դաշինքին։ Մ.թ.ա. II հազարամյակի սկզբին Փոքր Ասիայի առևտրական կարևոր կենտրոններից էր։ Մ.թ.ա. XII դարի 2-րդ քառորդին ավերել են փռյուգիական ցեղերը։ Ավերակները գտնվում են Անկարայից 150 կմ արևելք, Բողազքյոյի մոտ։ Հատտուսան պեղել են 1861 թվականից։ Հատտուսայից հայտնաբերած նյութական մշակույթի մնացորդները կարևոր են խեթական պետության պատմությունը ուսումնասիրելու համար։

Կատեգորիա:Նախկին մայրաքաղաքներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Թուրքիայում
Կատեգորիա:Խեթական թագավորություն
Կատեգորիա:Թուրքիայի նախկին բնակավայրեր
Կատեգորիա:Փոքր Ասիա
Կատեգորիա:Թուրքիայի պատմություն